Vor Frue Kirke i København

**Vor Frue Kirke** i København er domkyrkje i Københavns stift (erkebispedøme). Det har ho vore sidan erkebispedømet blei oppretta i 1922. Kyrkja er tileigna jomfru Maria, som særleg i tidlegare tider også blei kalla «Vor Frue».

Det har vore ei kyrkje på staden sidan 1100-talet, men kyrkjebygningen har vore utsett for fleire brannar og har deretter blitt gjenreist. Tre gonger har han brunne heilt ned til grunnen og deretter erstatta av ein ny bygning.

Den noverande kyrkja blei reist på byrjinga av 1800-talet i klassisistisk stil etter teikningar av den tonegjevande arkitekten i samtida, C.F. Hansen. Ho er utsmykka av Bertel Thorvaldsen.

## Den noverande kyrkja

Kyrkja blei reist i klassisistisk stil under leing av arkitekt C.F. Hansen. Hansen var blitt kalla tilbake til København etter fleire år i Altona for å leia gjenreisinga av byen etter alle katastrofane. I 1808 ba kronprinsen, den seinare Frederik VI om at han skulle inspisere kyrkjeruinen og legga fram eit forslag til vidare arbeid. 

Hansen fekk frie hender; også når det gjaldt å velja stilart. Under gjenoppbygginga klarte ein å nytta delar av det gamle murverket og tårna. Den nye kyrkja blei innvigd i 1829.

### Galleri

Thorvaldsen_Christus.jpg|«Kristus» av Bertel Thorvaldsen er plassert i ein stor gyllen nisje ramma inn av to søyler som ber ein trekantfronton. Over alterbordet er ei innskrift med orda: *Se jeg er med jer alle dage*, på sokkelen under skulpturen står: *Kommer til mig* og over den ei innskrift med orda: *Denne er min søn elskelige, hører Ham.* 
Vor_Frue_Kirke_Copenhagen_font.jpg|«Den knelende dåpengel» frå 1827. 
Vor_Frue_Kirke_Copenhagen_pulpit.jpg|Preikestolen som er teikna av C.F. Hansen er enkel og i same stil som preikestolen i Hørsholm kyrkje som Hansen også har utført. 


## Kulturkanonen
Vor Frue kyrkje inngår i Danmarks kulturkanon i kategorien arkitektur. I grunngivinga si skreiv Kanonutvalget  mellom anna:

:«... og det var klassicismens ambition at søge den balance i kunst og arkitektur, som man havde fundet i den antikke fortid. .......Denne spænding imellem et kendt forbillede og en ny begyndelse er manifesteret enkelt og skarpt i Vor Frue Kirkes arkitektur. Det ses i den beherskede kompleksitet mellem kirkens ydre form og indre rum. Og i den rolige monumentale sammenstilling af bygningslegemerne, hvor kirkeskib, apsis, tårn og portal udgør en tæt sammenføjning af selvstændige elementer med hver sin karakter.»

## Historisk galleri

Vor_Frue_Kirke_1520.jpg|Stikk av Jonas Haas etter tidlegare teikning som viser korleis Vor Frue kyrkje såg ut i 1520.
Copenhagen_on_fire_1807_by_CW_Eckersberg.jpg|Spiret på Vor Frue brenn under angrepet til engelskmennene på byen i 1807 Rundetårn og Trinitatis-komplekset sest til venstre for Vor Frue kyrkje. Samtidig måleri av Christoffer Wilhelm Eckersberg.
Frederik_IIs_Kroning.jpg|Frederik II blir krona i koret i Vor Frue kyrkje 13. august 1559. Medlemmer av Riksrådet set krona på hovudet til kongen for å visa at det var Riksrådet som overtok makta ved døden til kongen og overdrog han til den nye kongen i samband med kroninga. Stikk etter Caspar Ens. Frå Det Kongelige Bibliotek.


## Kjelder


**Denne artikkelen bygger på «[[:no:Vor Frue kirke (København)|Vor Frue kirke (København)]]» frå ,  den 6. mai 2025.*